open-index/open-wikipedia-markdown huggingface dataset:
Լորետա Գրաուժինենե

**Լորետա Գրաուժինենե** (, ի ծնե **Շնյոկայտե** (), ), լիտվացի աուդիտոր, քաղաքական և հասարակական գործիչ, Լիտվայի Հանրապետության Սեյմի 22-րդ նախագահ, Լիտվայի աշխատանքի կուսակցության նախագահ։

2004 թվականից Լիտվայի Սեյմի անդամ է։ 2009 թվականի Լիտվայի Հանրապետության նախագահի թեկնածու։

## Կենսագրություն
1981 թվականին ավարտել է Ժեժմարյայ քաղաքի միջնակարգ դպրոցը։ Բարձրագույն կրթությունը ստացել է Լիտվայի գյուղատնտեսական ակադեմիայի տնտեսագիտության ֆակուլտետում, որն ավարտել է 1992 թվականին։

Աշխատանքային գործունեությունը սկսել է հաշվապահի պաշտոններում տորֆյանիկների յուրացման վարչությունում, «Ժիբուրիս» կոլտնտեսությունում, Ուկմերգե քաղաքի տեխնիկական գյուղատնտեսական միավորումում։ 1986 թվականից մինչև 1992 թվականը աշխատել է որպես տնտեսագետ Ուկմերգե քաղաքի կենցաղային ծառայությունների կոմբինատում։ Այդ ընթացքում ավարտել է Լիտվայի հաշվապահական հաշվառման և աուդիտի համալսարանը՝ ստանալով աուդիտորի մասնագիտություն (1997 թվական)։ 1992-1994 թվականներին աշխատել է «Պամուշիս» գյուղատնտեսական ընկերությունում։ 1994-2004 թվականներին աշխատել է գյուղատնտեսության բարձրագույն դպրոցում (ներկայումս՝ Ուկրաինայի տեխնոլոգիաների և բիզնեսի բարձրագույն դպրոց)։
right|thumb|Լատվիայի Սեյմի նախագահ Ինարա Մուրնիեցեի հետ
Մանկավարժական գործունեության հետ միաժամանակ զբաղվել է մասնավոր ձեռնարկատիրությամբ՝ հիմնադրելով սեփական անհատական ձեռնարկություն, որը Հաշվապահական ծառայություններ է մատուցում՝ հաշվապահական հաշվառում, ձեռնարկությունների գործունեության վերլուծություն, հարկման խորհրդատվություն և այլն։ 1998 թվականից ունի Լիտվայի ֆինանսների նախարարության լիցենզիա, որը աուդիտորի աշխատանքի իրավունք է տալիս։

Տիրապետում է ռուսերեն, լիտվերեն և գերմաներեն լեզուներին։

## Քաղաքական գործունեություն
2004 թվականից զբաղվել է քաղաքական գործունեությամբ։ 2004-2008, 2008-2012 և 2012-2016 թվականներին Լիտվայի Սեյմի անդամ։ Լիտվայի աշխատանքի կուսակցության անդամ է։ Այդ ընթացքում զբաղեցրել է Սեյմի խմբակցության նախագահի պաշտոնը, կուսակցության ղեկավարության պաշտոնները։

2009 թվականին մասնակցել է Լիտվայի Հանրապետության նախագահի ընտրություններին։

2013 թվականի հոկտեմբերի 26-ին կայացած աշխատավորական կուսակցության համագումարում Լորետա Գրաուժինենեն ընտրվել է կուսակցության նախագահ։ 2015 թվականի մարտի 17-ին այդ պաշտոնը թողել է քաղաքային ընտրություններում կուսակցության ցածր ցուցանիշների պատճառով։

2013 թվականի հոկտեմբերի 3-ից մինչև 2016 թվականի նոյեմբերի 14-ը եղել է Լիտվայի Սեյմի նախագահ։

## Ընտանիք
Ամուսինը Յուլյուս Գրաուժինիս է (ամուսնալուծություն)։Որդիներ Էյմանտաս (1987) և Յուլուս (2002)։

## Ծանոթագրություններ

## Արտաքին հղումներ
* Լիտվայի Սեյմի պաշտոնական կայք, Սեյմի նախագահ Լորետա Գրաուժինենե 

Կատեգորիա:21-րդ դարի կին քաղաքական գործիչներ
Կատեգորիա:Լիտվայի քաղաքական գործիչներ
Կատեգորիա:Հասարակական գործիչներ
Ստրաշենի

**Ստրաշենի** կամ **Ստրըշենի** (), քաղաք և մունիցիպալ Մոլդովայում, Ստրաշենի շրջկենտրոնը։ Քաղաքի կազմի մեջ է մտնում Ֆեգուրեն գյուղը։

## Աշխարհագրություն
Ստրաշենին տեղակայված է Քիշնևից 23 կմ հյուսիս-արևմուտք, «Գիդիգիչի ջրամբարի» մոտ (արհեստական ջրամբար, որի տարածքը կազմում է մոտ 1000 հա) ։

## Անվան ծագում
Համաձայն առաջին վարկածի՝ քաղաքի անվանումը եկել է *straşnic* (սարսափելի) ածականից, այն ժամանակ, երբ տվյալ տարածքը ծածկված է եղել անանցանելի ճահճով (տարածքը 20-րդ դարում արհեստականորեն չորացվել է, ԽՍՀՄ-ի կազմում) և մութ անտառով։ Մյուս կողմից, գալիս է *strașina* () բառից. տներ, որոնք կառուցվել են երկար քիվերով։

## Պատմություն
Բեսարաբիա նահանգի օրոք Ստրաշենին Քիշնևի գավառի մաս է կազմել։ 19-րդ դարի վերջին ունեցել է մոտավորապես 3000 բնակիչ, շատ սեփականատերեր։

1965 թվականի ապրիլի 7-ին Ստրաշենի գյուղը ստացել է քաղաքատիպ ավան բնակավայրի կարգավիճակ, իսկ 1994 թվականին՝ քաղաքի։

## Տնտեսություն
ՄԽՍՀ-ի օրոք Ստրաշենում աշխատել են են գուլպաների գործարան, շինանյութի գործարան և այլ ձեռնարկություններ։ 1975 թվականին քաղաքի բնակչությունը կազմել է 14.1 հազար մարդ։

Ներկայումս Ստրաշենին հայտնի է իրենց գինով։ Քիշնևից 12 կմ արևմուտք գտնվող «Ստրաշենիի խաղողի այգում» աճեցվող խաղողի տեսակները օգտագործվում են սպիտակ փրփրուն գինիներ պատրաստելու համար։
## Ծնունդով քաղաքից
*Վալերի Իսաևիչ Ժերեգի (ծնվ. 1948)՝ մոլդովացի խորհրդային կինոռեժիսոր և սցենարիստ։
*Պոլիխրոնի Ագապիևիչ Սիրկու (1855-1905)՝ ռուս պատմաբան, գրականագետ և լեզվաբան։

## Ծանոթագրություններ

Կատեգորիա:Մոլդովայի քաղաքներ
Կատեգորիա:1512 թվականին հիմնադրված բնակավայրեր
Կատեգորիա:Մոլդովայի աշխարհագրություն
Նախիջևանի երաժշտական քոլեջ

**Նախիջևանի երաժշտական քոլեջ** (), երաժշտական ուղղվածության կրթական հաստատություն Ադրբեջանի Հանրապետության կազմում գտնվող Նախիջևանի Ինքնավար Հանրապետության մայրաքաղաք Նախիջևանում։

## Պատմություն
Նախիջևանի երաժշտական քոլեջը հիմնադրվել է 1975 թվականին Խորհրդային Ադրբեջանի մայրաքաղաք Նախիջևանում որպես միջին մասնագիտական երաժշտական հաստատություն։ 1992 թվականից ուսումնարանը Երաժշտական տեխնիկում անվանումով։ 2005 թվականի սեպտեմբերի 9-ից կրթական հաստատությունը գործում է որպես Նախիջևանի երաժշտական քոլեջ։

Հիմնադրման օրվանից մինչև հիմա երաժշտական քոլեջը պատրաստել է շուրջ 3000 մասնագետների։

2015 թվականին Նախիջևանի Ինքնավար Հանրապետության Գերագույն մեջլիսի նախագահի կարգադրությամբ նշվել է Նախիջևանի երաջշտական քոլեջի 40-ամյակը։

## Կրթական ուղղվածություն
Երաժշտական քոլեջում դասավանդվումեն ֆորտեպիանո, նվագախմբի ղեկավար, ժողովրդական երաժշտական գործիքներ, երաժշտության տեսություն, երգչախմբի դիրիժոր, երգեցողություն, վոկալ արվեստ, երաժշտության ուսուցիչ, գրադարանային-տեղեկատվական ապահովում, խորեոգրաֆիական արվեստ, աշուղական արվեստ մասնագիտություններ։

Ներկայում քոլեջում սովորում են շուրջ 560 ուսանող և աշխատում 165 ուսուցիչ։

## Ծանոթագրություններ

Կատեգորիա:Կրթությունը Նախիջևանում
Կատեգորիա:1975 հիմնադրումներ Ադրբեջանում
Մատեուշ Պոնիտկա

**Մատեուշ Պոնիտկա** (, ), լեհ պրոֆեսիոնալ բասկետբոլիստ, հանդես է գալիս «Զենիթ» բասկետբոլային ակումբում՝ որպես թեթև հարձկվող։

## Կարիերա
thumb|180px|left|Մատեուշ Պոնիտկան Լեհաստանի պոլիտեխնիկական համալսարանի թիմի կազմում Մատեուշ Պոնիտկան ծնվել և մեծացել է լեհական Օստրուվ Վելկոպոլսկի քաղաքում, այնտեղ էլ սկսել է խաղալ բասկետբոլ։ Մեծահասակների բասկետբոլում Մատեուշը հայտնվել է բավականին վաղ։ 17 տարեկանում Լեհաստանի «Բոլոր աստղերի խաղ» առաջնությունում հաղթել է երեք միավորանոց նետումների մրցույթը։ Հենց այդ խաղաշրջանում էլ դարձավ երկրի երիտասարդական առաջնության չեմպիոն և աշխարհի U17 առաջնության արծաթե մեդալակիր։ Մեկ տարի անց ստցավ Լեհաստանի հավաքականին միանալու առաջին հրավերը։

19 տարեկանում Պոնիտկան առաջնաելույթ կատարեց Եվրալիգայում «Ասեկո Պրոկոմ»-ի կողմից, 10 մրցախաղերում ձեռք բերելով այսպիսի ցուցանիշներ․ 8,8 միավոր և 3,5 անդրադարձ։ Լեհաստանի հավաքակի պայծառ խաղաշրջանից հետո Մատուեշն ուղևորվում է Բելգիայի չեմպիոնատ, որտեղ երկու անգամ դառնում է «Օստենդե»-ի չեմպիոն։ Լինելով մենաթռիչքի հնգյակի մշտական խաղացող, Պոնիտկան վաստակել է 12,7 միավոր և ստիպել է իր վրա ուշադրություն դարձնել նույնիսկ օվկիանոսից այն կողմ։

Սակայն նախադրաֆթային պարապմունքները «Դալաս Սթարզ»-ի, «Յութա Ջազ»-ի, «Ֆիլադելֆիա Սևնթի Սիքսերս»-ի և «Ֆինիքս Սանս»-ի չհամոզեցին Պոնիտկային առաջադրել իր թեկնածությունը դրաֆթին։

Վերադառնալով Լեհաստանի լիգա Պոնիտկան դարձավ երկրի և MVP(Ամենանշանավոր խաղացող) խաղաշրջանի չեմպիոն, իսկ Եվրոգավաթում ճանաչվեց «Ծագող աստղ»՝ միջինում ունենալով 13,5 միավոր և 6,5 անդրադարձ ցուցանիշներ։

2016/2017 մրցաշրջանում Պոնիտկան խաղացել է «Կարշիանկայի» կողմից։ Դառնալով թուրքական լիգայի ամենավառ խաղացողներից մեկը նա մասնակցեց «Բոլոր աստղերի խաղին»։

2017 թվականի հուլիսին Պոնիտկան դարձավ «Տեներիֆեի» խաղացող, որի հետ հաղթեց Միջմայրցամաքային գավաթը։ Իսկ Իսպանիայի առաջնության 4-րդ և 11-րդ մրցաշրջաններում Մատուեշը ճանաչվել է «Ամենանշանավոր խաղացող», 33-րդ մրցաշրջանում՝ միջինում հավաքել 13,6 միավոր և 5,6 անդրադարձ։ Մրցաշրջանի վերջում Պոնիտկան միացավ առաջնության երկրորդ սիմվոլիկ հավաքականին։

2018 թվականի հուլիսին տեղափոխվեց «Լոկոմոտիվ Կուբան»։ ՎՏԲ միասնական լիգայում Մատեուշը մասնակցեց 29 մրցախաղի, որտեղ վաստակեց միջինում 6,4 միավոր, 2,0 փոխանցում և 4,8 անդրադարձ։

2019 թվականի հուլիսին Պոնիտկան 2 տարով պայմանագիր ստորագրեց «Զենիթի» հետ։

## Ձեռքբերումներ
### Ակումբային

*Պատկեր:Med 1.png  ՖԻԲԱ-ի Միջմայրցամաքային գավաթակիր․ 2017
*Պատկեր:Med 1.png  Բելգիայի չեմպիոն (2․ 2013/2014, 2014/2015
*Պատկեր:Med 1.png  Լեհաստանի չեմպիոն․ 2015/2016
*Պատկեր:Med 1.png  Բելգիայի գավաթակիր (2 անգամ)․ 2013/2014, 2014/2015
*Պատկեր:Med 1.png  Բելգիայի Սուպերգավաթակիր․ 2014
*Պատկեր:Med 1.png  Լեհաստանի Սուպերգավաթակիր․ 2015

### Լեհաստանի հավաքական
*Պատկեր:Med 1.png  Հաղթող 2013թ․ Եվրոպայի երրորդ դիվիզիոնի չեմպիոնատ (մինչև 20 տարեկանների)
*Պատկեր:Med 2.png  Արծաթե մրցանակակիր 2010թ․ Աշարհի առաջնություն (մինչև 17 տարեկանների)

## Ծանոթագրություններ

## Արտաքին հղումներ
* Էջը Euroleague.net կայքում
* Էջը FIBA.com կայքում
* Էջը VTB-league.com կայքում



Կատեգորիա:1993 ծնունդներ
Կատեգորիա:Անձինք այբբենական կարգով
Կատեգորիա:Բասկետբոլիստներ այբբենական կարգով
Կատեգորիա:Լեհ բասկետբոլիստներ
Կատեգորիա:Օգոստոսի 29 ծնունդներ
Սոֆի Սագեր

**Սոֆի Սագեր** (, ), շվեդ գրող և ֆեմինիստ։

## Կենսագրություն
Սոֆին ծնվել է Սմոլանդի թաղամասերից մեկում, 1825 թվականին։ Սոֆին ուսանել է Յոնչյոպինգի օրիորդաց դպրոցում, որտեղ սովորել է նաև ասեղնագործություն և ֆրանսերեն։ Երիտասարդ տարիներին աղքատացել է և աշխատել է որպես տնային դաստիարակչուհի։

Երազելով բացել իր խանութը, նա Ստոկհոլմում դերձակություն է սովորել։ 1848 թվականին, տուն չունենալով, ընդունել է ոմն Մյոլլեր անունով տղամարդու՝ նրա տանը սենյակ վարձելու առաջարկը։ Սակայն պարզվել է, որ Մյոլլերը մտադրություն ուներ նրան ստիպելով դարձնել իր սիրուհին, բայց մերժումից հետո փորձել է բռնաբարել նրան, ապա ծեծել և փականքի տակ դրել։ Սոֆիին հաջողվել է փախչել և նա ծեծի մասին պատմել է բժիշկ Յուհան Բրիսմանին և նրա առաջարկով դիմել է ոստիկանություն։

Սա բռնաբարության մասին դատարան դիմելու առաջին դեպքն էր, երբ կինն անձամբ է եղել հայցվոր, ինչը գրավել է մամուլի ուշադրությունը, այդ թվում *Aftonbladet*-ի և *Stockholms Dagblad*-ի։ Դատարանում փորձել են նրան խելագար համարել և մեղադրել զրպարտության մեջ, բայց դատարանը, հաշվի առնելով բժշկական եզրակազությունը և Բրիսմանի վկայությանը, աջակցել է Սոֆիին և տուգանքի ենթարկել Մյոլլերին։ Այնուամենայնիվ, հասարակությունը Սոֆիի դեմ էր. ծիծաղում էի նրա վրա, ծաղրում մամուլին, և նույնիսկ տասնամյակ անց նրա հանդեպ բացասական էին տրամադրված։

Այս դեպքերից հետո Սոֆին դարձել է ֆեմինիզմի ակտիվ հետևորդ։ Նա հաստատել է, որ կանացի ցածր մտածողությունը կապված է ցածր կրթության հետ, և դրա համար քայլեր է կատարել կանանց կրթության կատարելագործման համար, քանի որ ծնողները իրենք էլ նախընտրում էին առաջին հերթին դաստիարակել և կրթել տղաներին, իսկ աղջիկներին լավագույն դեպքում սովորեցրել են ֆրանսերեն և վարվեցողություն։

1852 թվականին նա իր պատմության հիման վրա գրել է *Bilder ur livet. Ett fosterbarns avslöjande genealogi* գիրքը, կարդացել է դասախոսություններ, ավելին, դրանցից մեկն անց է կացրել տղամարդու հագուստով։ Ուփսալայում պարահանդեսի ժամանակ պատիվ է ունեցել պարել արքայազն Գուստավի հետ։

1859 թվականին Սոֆին մեկնել է ԱՄՆ, որտեղ մասնակցել է ամերիկացի կանանց շարժմանը։ 1861 թվականին ամուսնացել է ամերիկա-գերմանական ծագմամբ երաժշտության ուսուցիչ Է. Ա. Վիների հետ։ ԱՄՆ-ում հրապարակել է գրքեր՝ *A woman’s desire and a Man’s duty* (1861 թվական) և *A lecture on modern society and the marriage relation* (1880 թվական)։ Ասում են, որ Սոֆին այնքան հայտնի էր ԱՄՆ-ում, որ որոշ տղամարդկանց գլխարկի ներքին մասում նրա պատկերն էր։

Սոֆի Սագերը մահացել է 1901 թվականին, Նյու Յորքում։

## Ծանոթագրություններ

## Արտաքին հղումներ
* 
* **Förra veckan fick ni **här på bloggen läsa historien om modiga Sophie Sager

Կատեգորիա:Ամերիկացի կին գրողներ
Կատեգորիա:Նյու Յորք քաղաքում մահացածներ
Կատեգորիա:Շվեդ կին գրողներ
Կատեգորիա:Շվեդ ֆեմինիստներ
PsTools

**PsTools**, անվճար ծրագրերի փաթեթ, որը նախատեսված է Microsoft Windows օպերացիոն համակարգի ադմինսիտրացիան ավելի հեշտ կերպով կազմակերպելու համար։ Ծրագիրը մշակվել է Sysinternals ընկերության կողմից, սակայն հետագայում գնվել է Microsoft-ի կողմից։

## Բնութագիր
Փաթեթում ներառված ողջ ծրագրերը չունեն գրաֆիկական միջերես և աշխատում է միայն հրամանի տողից։ Այս ծրագրերը կարելի է օգտագործել լոկալ և հեռակա համակարգերի ղեկավարման համար։

### Ծրագրերի ցանկ
*PsExec — պրոցեսսների հեռակա իրականացում։
* PsFile — բաց ֆայլերի հեռակա դիտում։
* PsGetSid — ցուցադրում է համակարգչի կամ օգտատիրոջ SID-ը։
* PsInfo — տեղեկություն է տրամադրում համակարգի մասին։ 
* PsKill — թույլ է տալիս ավարտել պրոցեսսը անունով կամ ID-ով։ 
* PsList — տրամադրում է մասնրամասն տեղեկություն պրոցեսսների մասին։ 
* PsLoggedOn — թույլ է տալիս դիտել թե, ով է գրանցված համակարգում և թե ինչպես են ծախսվում ռեսուրսները։ 
* PsLogList — թույլ է տալիս վերբեռնել գրանցման մատյանի տվյալները։
* PsPasswd — թույլ է տալիս փոխարինել հաշվի գաղտնաբառը։ 
* PsService — թույլ է տալիս տեղեկություն ստանալ ծառայությունների մասին և ղեկավարել դրանք։ 
* PsShutdown — թույլ է տալիս անջատել ինչպես նաև ըստ անհրաժեշտության վերագործակցել համակարգիչը։ 
* PsSuspend — թույլ է տալիս դիտել աշխատող պրոցեսսները։ 
* PsUptime — թույլ է տալիս տեսնել համակրգի աշխատանքի ժամանակը վերջին վերագործակցումից հետո։

PsTools-ի տեղադրման փաթեթը ներառում է ծառայությունների ուղեցույց, որը տրամադրում է մանրամասն տեղեկություն բոլոր ծրագրերի օգտագործման վերաբերյալ։

## Ծանոթագրություններ

## Արտաքին հղումներ
* PsTools-ի պաշտոնական կայք
* 
* 

Կատեգորիա:Վինդոուզի ծրագրային ապահովում
Nacon

**Nacon** (ավելի վաղ **Bigben Interactive**), ֆրանսիական խաղային ընկերություն, որը գտնվում է Լեսկենում։ Ընկերությունը ավելի հայտնի դարձավ շնորհիվ WRC խաղի, ինչպես նաև խաղային համակարգերի համար նախատեսված աքսեսսուրաներով։

## Պատմություն
Ընկերությունը հիմնադրվել է Ֆրանսիայում 1981 թվականին Ալէյն Ֆալկի և ընկերության ներկայիս նախագահ Ստեֆան Գոլլերի կողմից։ Սովորաբար, ընկերությունը զբաղվում էր ժամերի արտադրությամբ, սակայն 1993 թվականին այն մտավ խաղային արդյունաբերության մեջ, իսկ հետո արդեն 1996 թվականին «Bigben Interactive» նաև զբաղվում էր խաղային աքսեսսուարների արտադրությամբ։

2001 թվականին ընկերությունը որոշեց արտադրել աքսեսսուրաներ և հրատարակել Sega Dreamcast խաղի համար։

2003 թվականին ընկերությունը սկսեց ստեղծել իր խաղերը։ 2016 թվականին Atari-ին ընկերությանը վաճառեց «Test Drive» և «V-Rally» խաղաշարքի իրավունքները, իսկ 2018 թվականին դուրս եկավ «V-Rally 4» խաղը։ Ավելի ուշ «Bigben Interactive» հայտնեց, որ 2019 թվականին կթողարկվի «Test Drive Unlimited» խաղաշարքի շարունակությունը։

2018 թվականի մայիսին Bigben Interactive գնեց Cyanide Studio ստուդիան 20 միլլիոն եվրոի դիմաց։

## Изданные игры

## Ծանոթագրություններ

Կատեգորիա:1981 հիմնադրումներ
Էլլեն Կլեման

**Էլլեն Էմա Օգոստա Կլեման** (  ), շվեդ գրող, հասարակական, քաղաքական գործիչ և ֆեմինիստ։ Կանանց իրավունքներին աջակցող մի քանի տպագիր հրատարակությունների խմբագիր, այդ թվում՝ *Dagny* (1907-1913) և *Hertha* (1914–1932):

## Կենսագրություն
Էլեն Կլեմանը ծնվել է Կարլսկրոնում, 1867 թվականին, Կարլ Կլեմանի (1820-1872) և Յոհաննա Օգոստա Գրամի (1825-1904) ընտանիքում։ Նրա ավագ քույրը՝ Աննա Կլեմանը (1862-1940), նույնպես հայտնի իրավապաշտպան Է եղել։ Կարլսկրոնում աղջիկների համար դպրոցն ավարտելուց հետո Էլլենը որպես բանկային ծառայող աշխատել է Ուփսալայում և Ստոկհոլմում։

Կլեմանը եղել է կանանց իրավունքների շարժման ակտիվ անդամ։ 1907 թվականին դարձել է *Դագնիի* խմբագիրը (*Դագնին* Շվեդիայի կարևորագույն մամուլն էր ֆեմինիստական շարժման մեջ)։ Հրապարակությունում մի քանի տարիների աշխատանքի ընթացքում Էլլենը գրել է բազմաթիվ հոդվածներ, ակնարկներ, հայտնի կանանց կենսագրություններ։ Երբ 1913 թվականին ամսագրի հրատարակությունը դադարել է, Կլեմանտ դարձել է *Hertha* թերթի խմբագիր։ 1921 թվականին աշխատել է Ֆրեդրիկի Բրեմերի կանանց ասոցիացիայի խորհրդում ()` զբաղեցնելով կազմակերպության Ստոկհոլմի ներկայացուցչության նախագահի պաշտոնը (1922-1931)։

Այդ ընթացքում Էլլենը հետաքրքրվել է ասոցիացիայի հիմնադիր Ֆրեդրիկա Բրեմերով, հրապարակել նրա մասին ակնարկների ժողովածուն։ Իր ընկերուհու՝ Կլարա Յոհանսոնի հետ, որի հետ նա ապրել է 1912 թվականից մինչև իր մահը, Կլեմանը հրապարակել է Բրեմերի նամակների չորս հատորը։

Կանանց իրավունքների շարժման ուղղությամբ աշխատանքներից բացի, Էլլեն Կլեմանը հրատարակել է պատմական վեպ՝ «Ֆաբիան Վենդտի կինը» վերնագրով () այն կանանց մասին, որոնք շահարկվել և ղեկավարվել են ուրիշների կողմից՝ առանց ինքնազարգացման որևէ հնարավորության։

## Մրցանակներ
1932 թվականին Էլլեն Կլեմանտին շնորհվել է Իլիս քվորումի ոսկե մեդալ, որը շնորհվել է Շվեդիայի թագավորի անունից։

## Ծանոթագրություններ

Կատեգորիա:Շվեդ լրագրողներ
Կատեգորիա:Շվեդ խմբագիրներ
Կատեգորիա:Շվեդ կին գրողներ
Կատեգորիա:Շվեդ սուֆրաժիստներ
Կատեգորիա:Շվեդ ֆեմինիստներ
Կատեգորիա:Շվեդիայի կին քաղաքական գործիչներ
Վեբլենի էֆեկտ

thumb|Վեբլենի էֆեկտը «գին-պահանջարկ» կորերով։ p՝ գին, q՝ պահանջարկ։ Սովորական ապրանքների գների բարձրացումը նվազեցնում է պահանջարկը (կապույտ գիծ)։ Վեբլենի ապրանքները շարժվում են շագանակագույն կորով, ներքևի երկար սլաքը բնութագրում է էֆեկտի չափը:

**Վեբլենի էֆեկտ**, ցուցադրական սպառում, որը տեղի է ունենում, երբ սպառվում են ապրանքներ, որոնք մատչելի չեն սովորական սպառողների մեծամասնության համար իրենց բարձր գների պատճառով։ Նման սպառումը պայմանավորված է անհատի բացառիկությունը ցուցադրելու ձգտումով, որը կարող է իրեն թույլ տալ նման սպառումը։ Անվանվել է տնտեսագետ Թորստեյն Վեբլենի պատվին։

Երբ գնման շարժառիթը դառնում է ոչ թե ապրանքի կամ ծառայության սպառման օբյեկտիվ պահանջը, այլ ֆինանսական հնարավորությունները ցուցադրելու սուբյեկտիվ ցանկությունը, պահանջարկի օրենքի խախտում է նկատվում․ ապրանքի կամ ծառայության գնի բարձրացումը հանգեցնում է ոչ թե պահանջարկի իջեցման, այլ բարձրացման սպառողների որոշակի խմբի շրջանում։ Վեբլենի էֆեկտի ամենահասարակ օրինակներից մեկը թանկարժեք շամպայնն է։

Գների աճի դեպքում պահանջարկի նման աճը ցույց են տալիս Գիֆենյան ապրանքները, բայց դրանք վերաբերում են ամենօրյա էժան ապրանքներին։

## Տես նաև
*Սնոբի էֆեկտ
*Գիֆենյան ապրանք
*Թորստեյն Վեբլեն

## Ծանոթագրություններ

## Գրականություն
* 

Կատեգորիա:Ապրանքներ (տնտեսագիտություն)
Կատեգորիա:Ինստիտուցիոնալ տնտեսագիտություն
Կատեգորիա:Սպառման տեսություն
Կատեգորիա:Տնտեսագիտական տերմիններ
Կատեգորիա:Տնտեսական պարադոքսներ
Մայ Արնելլ

**Մայ Վիլմա Արնելլլ** (, ծննդյամբ` Նիլսսոն, ), շվեդ նկարիչ։

## Կենսագրություն և ստեղծագործություն
Մայ Արնելլը ծնվել է 1910 թվականին, Գյոթեբորգում։ Նրա ծնողներն էին Ռոբերտ Վալդեմար Նիլսոնը և Վիլհելմինա Ռոբինսոնը։ Գյոթեբորգի աղջիկների դպրոցն ավարտելուց հետո Մայը Ստոկհոլմում սովորել է ձևարարություն, այնուհետև աշխատել է Գյոթեբորգի տեքստիլ գործարանում, որտեղ էլ ստեղծել է հագուստի էսքիզներ։ 1933 թվականին ամուսնացել է Հելգ Արնելլի հետ, որը քաղաքացիական ինժեներ էր, և Մայը դադարել է աշխատել։ Ամուսիններն ունեցել են երեք երեխա։

1940 թվականին Մայ Արնելլն ընդունվել է Գյոթեբորգի գեղարվեստի դպրոց (*Göteborgs Musei rit-och målarskola*, այժմ՝ Վալանդի ակադեմիա), որտեղ սովորել է մինչև 1945 թվականը։ Նա իր ուսուցիչներից, հատկապես գնահատել է Նիլս Նիլսոնին։ Մայ Արնելլի համար ոգեշնչման հիմնական աղբյուրներից մեկը եղել է Գյոթեբորգի գեղարվեստի թանգարանի ֆրանսիական գեղանկարչության հավաքածուն, որտեղ, ի թիվս այլոց, ներկայացված էին Պիեռ Բոնարի, Անրի Մատիսի, Պոլ Սեզանի և Մորիս դը Վլամինկի գործերը։ 1953 թվականին Արնելլը սովորել է Դանիայի գեղարվեստի թագավորական ակադեմիայում, որից հետո ուսումնական ուղևորություններ է կատարել Իտալիա, Ֆրանսիա, Բելգիա և Նիդերլանդներ։ Ժամանակի ընթացքում Մայ Արնելլի տունը դարձել է Գյոթեբորգի նկարիչների հանդիպման վայրը,այստեղ հավաքվել են այնպիսի նկարիչներ, ինչպիսիք են Օլլե Սկագերֆորսը, Ալֆ Լինդբերգը, Բենգ Քրիստինսոնը, Գուդրուն Առնինգը և այլն։

Մայ Արնելլը սկսել է նկարել այնպիսի ոճով, որը մոտ է այսպես կոչված «Գյոթեբորգի գունանկարիչների» գեղանկարչությանը։ 1940-ականների վերջին նրա վաղեմի ստեղծագործությունների պայծառ գույները տեղի են տվել ավելի մուգ ներկապնակին, բայց ավելի ուշ նկարիչը կրկին վերադարձել է իր նախնական ոճին։ 1950-ական թվականներից մինչև 1990-ական թվականները նա իր աշխատանքները ցուցադրել է Շվեդիայի տարբեր գեղարվեստի պատկերասրահներում, այդ թվում` հարազատ Գյոթեբորգում, Ստոկհոլմում և Մալմյոյում։ Նրա առաջին անհատական ցուցահանդեսը տեղի է ունեցել միայն 1975 թվականին և նա համաժողովրդական ճանաչում է ստացել 1990-ականներին։ Առավել հայտնի է դարձել նրա ուշ շրջանի գեղանկարչությունը, հիմնականում գեղանկարները և առաջին հերթին բնանկարներն ու նատյուրմորտները։ Նրա շատ բնանկարներ նկարվել են Չյոռն կղզում։ Մեյ Արնելլը շարունակել է աշխատել մինչև խորը ծերություն։

Մայ Արնելլը մահացել է 2005 թվականին, 95 տարեկան հասակում։ Թաղված է Գյոթեբորգում։ 2006 թվականին հայրենի քաղաքում անցկացվել է նրա ստեղծագործությունների հետահայաց ցուցադրությունը։ Մայ Արնելլի գործերը ներկայացված են Շվեդիայի ազգային թանգարանի, Ստոկհոլմի ժամանակակից արվեստի թանգարանի, Գյոթեբորգի գեղարվեստի թանգարանի և Մալմյոյի արվեստի թանգարանի հավաքածուներում։

## Ծանոթագրություններ

## Արտաքին հղումներ
* 
* Edwards, Folke (1995). Maj Arnell. Stockholm: Raster. Libris länk. ISBN 91-87214-57-1
* Hundrade och en Göteborgskvinnor / Lisbeth Larsson (red). Arkiv i väst, 0283-4855 ; 22. Göteborg: Riksarkivet, Landsarkivet i Göteborg. 2018. sid. 65-68. Libris länk. ISBN 9789198465747

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Դանիայի գեղարվեստի թագավորական ակադեմիայի շրջանավարտներ
Կատեգորիա:Երկարակյացներ
Կատեգորիա:Շվեդ կին արվեստագետներ
Գերտրուդա Ռասկ

**Գերտրուդա Ռասկ** (, ), միսիոներուհի։

Գրենլանդիայում դանիական-նորվեգական միսիոներ Հանս Էգեդի առաջին կինը, միսիոներ ու թարգմանիչ Պաուլա Էգեդի մայրը։

## Կյանքը Նորվեգիայում
Գերտրուդա Ռասկը (ծխամատյանում գրվել է որպես Գերտրուդա Նիլսդատտեր Ռասկ) ծնվել է Կվյոյա քաղաքում, (Թրոմս, Նորվեգիա)։ Եղել է Նիլս Նիլսեն Ռասկի (1641-1704) և Նիլ Նիլսդատտերի (ծնվ.` 1716) վեց երեխաներից երրորդը։ Մեծացել է Նորվեգիայի հյուսիսային մռայլ կլիմայի պայմաններում և 34 տարեկան հասակում ամուսնացել է Լոֆոտենյան կղզիներից Վոգան կոմունայի 21-ամյա քահանա Հանս Էգեդի հետ։ Նրանք չորս երեխա են ունեցել՝ Պաուլը (1709–1789), Նիլս Էգեդեն (1710–1782), Կիրստին Մատտեան (1715–1786) և Պետրոնելլան (1716–1805):

Գրենլանդիայում առաքելություն հիմնելու Ռասկի ամուսնու վճռականությունն իրականացել է 1710 թվականից ոչ ուշ։ Գերտրուդ Ռասկը սկզբում վճռականորեն դիմադրել է նրա ծրագրին, բայց ի վերջո ենթարկվել է նրա կամքին, այն բանից հետո, երբ ամուսինը խոստացել է, որ առանց նրա չի մեկնի Գրենլանդիա։

## Առաքելություն Գրենլանդիայում
1718 թվականին ամուսինները երեխաների հետ տեղափոխվել են Բերգեն, որտեղից էլ Հյուսիսային պատերազմի ավարտից հետո` 1721 թվականի մայիսի 12-ին, նավարկել են դեպի Գրենլանդիա, 1721 թվականի հուլիսի 3-ին հասել Բաալ գետին (այժմ` Նուուպ Կանգերլուա), որը գտնվում է կղզու հարավ-արևմտյան ափին։ Կանգե կղզում` գետաբերանի և ծովախորշի մոտ, նրանք հիմնադրել են «Հույսի գաղութը» (*Haabets Koloni*): Այն տան մնացորդները, որտեղ ընտանիքն սկզբում ապրել է շուրջ 25 այլ անձանց հետ միասին գոյություն ունի մինչ օրս։ Բնակավայրը տեղափոխվել է մայր ցամաք և 1728 թվականին նահանգապետ Կլաուս Պորսն այն վերանվանել է Գոտհոբկորոլևսկի։

Չնայած պիետիզմի ուժեղ հակվածությանը՝ Գերտրուդը սատարել է ամուսնու միսիոներական գործունեությանը ինուիտների շրջանում` նրանց համար աշխատելով որպես բուժքույր։ 1733 թվականին ժամանել են մորավյան միսիոներներ Քրիստիան Ստախը, Մաթիաս Ստախը և Քրիստիան Դավիդը, ովքեր հիմել են բնակավայր, որը նախ կոչվում էր Նոր Հերնհութ, իսկ հետո` Նուուկ։ Նրանց հետ է ապրել նաև Հանս Էգեդեի կողմից դավանափոխված մի երեխա, որին ուղարկել են Դանիա՝ մասնակցելու Քրիստիան VI-ի թագադրության արարողություններին։ Երեխան վարակվել է բնական ծաղիկով և այս հիվանդությունը փոխանցել անպաշտպան ինուիտներին, որոնցից հազարավորները մահացել են հաջորդ երկու տարվա ընթացքում։ Գերտրուդ Էգեդը խնամել է հիվանդներին, բայց ի վերջո նա նույնպես հիվանդացել և մահացել է 1735 թվականին։

1736 թվականին ամուսինն իր որդու` Պաուլայի հետ հեռացել է կղզուց, կնոջ մարմինը տեղափոխել Դանիա և թաղել Կոպենհագենի Սուրբ Նիկոլայի եկեղեցում (այժմ ՝ Կունստհալեն Նիկոլայ), որտեղ հետագայում` 1758 թվականին, իր մահից հետո թաղել են նաև Էգդենին։

## Ճանաչում
Ի պատիվ Գերտրուդա Ռասկի` Գրենլանդիայում և Դանիայում փողոցներ են անվանակոչվել, Կակորտոկում` եկեղեցի (նախկինում հայտնի էր որպես Ջուլիանեհոբ), Նուուկում` մանկատուն և ռեստորան։

Դանիայի Նակսկով քաղաքում 1923 թվականից գործարկվել է «Գերտրուդա Ռասկ» սառցահատը։ 47-մետրանոց նավն օգտագործվել է Կոպենհագենից Գրենլանդիա առևտրի և հետախուզական ուսումնասիրությունների կազմակերպման համար, բայց այն խորտակվել է 1942 թվականին՝ Նոր Շոտլանդիայի ափերի մոտ։

## Ծանոթագրություններ

Կատեգորիա:Լյութերական միսիոներներ
Կատեգորիա:Նորվեգացի կանայք
Կրանիդիոն

**Կրանիդիոն** ( ), փոքր քաղաք Հունաստանում։ Գտնվում է ծովի մակարդակից 92 մետր բարձրության վրա, Պելոպոնես թերակղզու արևելքում, Արգոլիդա թերակղզու հարավային մասում, Աթենքից 83 կիլոմետր հարավ-արևմուտք, Էրմիոնիից 8 կիլոմետր դեպի արևմուտք, Էպիդավրոսից 28 կիլոմետր դեպի հարավ և 38 կիլոմետր Նաֆպլիոնից դեպի հարավ-արևելք։ Էրմիոնիդա համայնքի վարչական կենտրոն Ալգորիդա ծայրամասային միավորումում, Պելոպոնես պերիֆերիայում։ Բնակչությունը 4006 է՝ ըստ 2011 թվականի հաշվառման։

Կրանիդիոնում տեղակայված են մի քանի հայտնիների տներ, այդ թվում՝ սըր Շոն Քոններիի, թագավոր Վիլեմ Ալեքսանդր և թագուհի Մաքսիմ նիդերլանդական թագավորական զույգի տները։

## Աշխարհագրություն
250 px|right|Այոս-Պրոդրոմոս եկեղեցի
Քաղաքը շրջապատված է ոչ բարձր, ձիթապտղի պուրակներով և ոչ մեծ անտառներով ծածկված լեռներով։ Քաղաքը տեղակայված է 6 կիլոմետր Պարտոխելիոն նավահանգստից դեպի հյուսիս-արևելք՝ Էգեյան ծովի Արգոլիկոս ծոցի ափին, միևնույն ժամանակ ափին տեղակայված են մի քանի մերձակա գյուղեր՝ ներառյալ Կիլասը և լողափում փոքր Դարուֆիի բնակավայրը։

## Կրանիդիոնի միություն
Կրանիդիոնի համայնքային միությունում մտնում են 10 բնակավայրեր։ Բնակչությունը 4441 է՝ ըստ 2011 թվականի հաշվառման։ Տարածքը 87,567 քառակուսի կիլոմետր.։

## Բնակչություն

## Ծանոթագրություններ

Կատեգորիա:Հունաստանի քաղաքներ
Լիզա Մերկաուսկի

**Լիզա Էն Մերկաուսկի** (, ), ամերիկացի քաղաքական գործիչ, 2002 թվականից ԱՄՆ սենատոր Ալյասկա նահանգից։ Հանրապետական կուսակցության ներկայացուցիչ։ ԱՄՆ նախկին սենատոր և Ալյասկայի նահանգապետ Ֆրենկ Մերկաուսկի դուստրը։

## Կենսագրություն
Ծնվել է 1957 թվականին Ալյասկայում գտնվող Կետչիկան փոքրիկ քաղաքում։ Ավարտել է Ալյասկայի Ֆերբանքս քաղաքում Մոնրոյի միջնակարգ դպրոցը։ 1975-1977 թվականներին սովորել է Սիլամետի համալսարանում (Օրեգոն նահանգ)։ 1980 թվականին Վաշինգտոնի Ջորջթաունի համալսարանից ստացել է տնտեսագիտության բակալավրի աստիճան, 1985 թվականին՝ իրավունքի դոկտորի աստիճան Ուիլյամետի Իրավաբանական քոլեջից։

Աշխատել է որպես իրավաբան։ 1987-1989 թվականներին աշխատել է Անքորիջի շրջանային դատարանում, 1989-1996 թվականներին զբաղվել է մասնավոր պրակտիկայով։ 1997-1998 թվականներին եղել է Անկորիջայի իրավահավասարության հանձնաժողովի անդամ։ 1999-2002 թվականներին աշխատել է Ալյասկայի նահանգի Ներկայացուցիչների պալատում։ 2002 թվականի դեկտեմբերի 20-ին աշխատանքի է անցել ԱՄՆ Սենատում, որպեսզի համալրի թափուր պաշտոնը, որն առաջացել էր հոր՝ Ֆրենկ Մերկաուսկի Ալյասկայի նահանգապետի պաշտոնում նշանակվելուց հետո։

2004 թվականին ընտրվել է ԱՄՆ Սենատի կազմում, որտեղ գործունեությունն ավարտել է 2011 թվականի հունվարի 3-ին։

2010 թվականի օգոստոսի 24-ին Հանրապետական կուսակցության փրայմերիզների ժամանակ պարտություն է կրել պահպանողական թեկնածու Ջո Միլլերից։ Այնուամենայնիվ, մասնակցել է Սենատի ընտրություններին (ընտրողներն օգտվել են քվեաթերթիկում չընդգրկված թեկնածուի անունը գրելու իրավունքից) և հաղթել 39,5 % ձայներով, թեև Միլերը դատարանում վիճարկել է քվեարկության արդյունքները։

2015 թվականի հունվարի 3-ին Էներգետիկայի և բնական պաշարների կոմիտեի նախագահի պաշտոնում փոխարինել է Սենատի կազմ ճանցած Մերի Լենդրյուին։

## Ծանոթագրություններ

## Արտաքին հղումներ
* ԱՄՆ սենատոր Լիզա Մերկոսկիի պաշտոնական կայքը (անգլերեն)

Կատեգորիա:Ջորջթաունի համալսարանի շրջանավարտներ
Կատեգորիա:Ամերիկացի իրավաբաններ
Կատեգորիա:ԱՄՆ-ի քաղաքական գործիչներ
Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացիներ լեհական սերմամբ
Կատեգորիա:Ամերիկացի փաստաբաններ
Կատեգորիա:Ամերիկացի տնտեսագետներ
Կատեգորիա:ԱՄՆ-ի կոնգրեսմեններ
Կատեգորիա:Կին իրավագետներ
Կատեգորիա:Իրավաբանական գիտությունների դոկտորներ
Օմար Այուսո

**Օմար Այուսո** (, ), իսպանացի դերասան, որը հայտնի է դարձել Նեթֆլիքսի «Էլիտա» պատանեկան դրամա հեռուստասերիալում Օմար Շանայի դերը կատարելուց հետո։

## Վաղ տարիներ և կրթություն
Այուսոն ծնվել է Մադրիդում 1998 թվականի մարտի 26-ին և մեծացել է Մանսանարես էլ Ռեալում։ Այն բանից հետո, երբ Օմարը տեսել է «Վատ դաստիարակություն» ֆիլմը, նա որոշել է դերասան կամ կինոարտադրող դառնա։ Այուսոն տեսաձայնային հաղորդակցություններ է սովորել Մադրիդի Կարլ III-ի անվան համալսարանում։

## Կարիերա
2018 թվականին Օմարն ընդկգրվել է «Էլիտա» իսպանական վեբ հեռուստասերիալի դերասանական կազմում Օմար Շանայի դերը կերտելու համար։ Շանան գեյ մուսուլման է, ով հարաբերությունների մեջ է Անդեր Մունյոզի հետ, որի դերը կատարում է Արոն Պիպերը։ Դերի համար նախապատրաստվելիս, նա երկու ամիս աշխատել է ռեժիսոր Ռամոն Սալազարի հետ իր կերպարին ավելի լավ հասկանալու համար։

2019 թվականին Այուսոն հայտնվել է երեք կարճամետրաժ ֆիլմերում, ներառյալ Ջորջ Կանտոսի «Վայրի աշխարհի պոռթկումները» () և Ջուլս Բիրդոնի «Ցրել» () ֆիլմերը։

2020 թվականի հունվարին Այուսոն հայտնվել է իսպանացի երգչուհի և երգերի հեղինակ Ռոսալիայի «Juro Que» երգի տեսահոլովակում։

Այուսոն կատարելու է Դավիդի դերը «8 տարի» () սպասվելիք ֆիլմում՝ գեյ դրամայում, որտեղ նա մտածում է 8 տարի շարունակվող հարաբերությունների մասին։

### Հանրային իմիջ
Այուսոյի և Պիպերի կերպարների հարաբերությունները և ընկերությունն իրական կյանքում գլոբալ հետաքրքություն են առաջացրել։ 2020 թվականի հունվարի դրությամբ Օմարն արդեն ավելի քան 2 միլիոն հետևորդներ ունի սոցիալական մեդիայում։ «Էլիտա» հեռուստասերիալում կատարած նրա դերն ավելացրել է ԼԳԲՏ-ի տեսանելիությունը, թեև Այուսոնը մի քանի անգամ նշել է, որ լավ օրինակ չի ծառայում։ Որպես գեյ, Այուսոն եղել է հոմոֆոբիկ մեկնաբանությունների առարկա։ Նա գտնում է, որ լայն աջակցությունը, որը ստացել են նրա էկրանային հարաբերությունների Պիպերի հետ բացատրվում է այն բանով, որ հոմոֆոբիկ մարդկանց համար ավելի հեշտ է ընդունել համասեռականներին գեղարվեստական գրականության մեջ, քան իրական կյանքում։

Այուսոն տրանսգրեսիվ կերպար ունի, ինչը ներառում է նորաձևության սադրիչ ընտրություն սոցիալական ցանցերում և հրապարակային ելույթներում։

## Անձնական կյանք
2019 թվականին Այուսոն տեղափոխվել է Մադրիդի կենտրոնում գտնվող բնակարան։ Նա դաջվածք ունի ձեռքի վրա բոցի և աչքի տեսքով, որը ներշնչվել է իսպանացի նկարիչ Ռիկարդո Կավոլոյից։ Օմարը բացահայտ գեյ է։ Նա պարբերաբար նշում է հարցազրույցների ժամանակ, որ հպարտ է իր սերնդի սոցիալական առաջընթացի համար այնպիսի թեմաների վերաբերյալ, ինչպիսիք են ֆեմինիզմը, ԼԳԲՏ իրավունքները և ռասիզմի դեմ գործողությունները։

Այուսոն նշել է երգչուհի Ալյասկային, որպես իր կուռքերից մեկը։

2020 թվականի մարտի դրությամբ, Այուսոն հարաբերությունների մեջ է գտնվում նկարիչ Ալոնսո Դիազի հետ։

## Ֆիլմագրություն
### Ֆիլմեր

### Կարճամետրաժ ֆիլմեր

### Հեռուստասերիալներ

### Տեսահոլովակներ

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կատեգորիա:ԼԳԲՏ անձինք
Եվգենիա Կոնրադի

**Եվգենիա Իվանովնա Կոնրադի** (ծննդյան անունը՝ **Բոչեչկարովա** ) ռուս գրող, լրագրող, հրապարակախոս և թարգմանիչ։ Ռուսաստանի կանանց շարժման ակտիվիստ և կանանց համար բարձրագույն կրթության ջատագով։

## Կենսագրություն
Ծնվել է ազնվականի ընտանիքում։ Ստանալով տնային լավ կրթություն՝ 1858 թվականին աշխատանքի է անցել Մոսկվայի կանանց դպրոցում որպես դասարանի դասղեկ և անգլերենի ուսուցիչ։

1850-1860-ականների վերջում Եվգենիան տեղափոխվել է Սանկտ Պետերբուրգ և ամուսնացել բժիշկ և լրագրող Պ. Ֆ. Կոնրադիի հետ։ Ամուսնությունից հետո զբաղվել է գրական գործունեությամբ։

## Գրական և լրագրողական գործունեություն
Սկզբում Կոնրադին զբաղվել է ֆրանսերեն և գերմաներեն լեզուներով ստեղծագործությունների թարգմանություններով։ 1865 թվականին ռուսերենով լույս է տեսել նրա առաջին բնօրինակ հոդվածը «Ստրկության զարգացումը Ամերիկայում» վերնագրով։

Որոշ ժամանակ անց Կոնրադին միացել է ակտիվ աշխատող լրագրողների շարքին։ 1866 թվականից սկսած եղել է «Կանանց տեղագիր» նոր ամսագրի ակտիվ աշխատակից։

1868 թվականից զբաղվել է «Նեդելյա» շաբաթաթերթի խմբագրմամբ։ Հրապարակել է օտար հասարակության կյանքի մասին մի շարք ակնարկներ։

1869 թվականին Պավել Գայդեբուրովի և Յուրի Ռոսելի հետ դարձել է այդ թերթի սեփականատերը։ Նա հոդվածներ է հրապարակել դաստիարակության, կանանց հավասար իրավունքների և աշխատանքային հարցերի վերաբերյալ`«Ծնողների և դաստիարակության տեղեկագրում» և «Հյուսիսային պարբերականում»։ 1872 թվականին գրականագետ Պավել Գայդեբուրովի հետ համատեղ թողարկել է «Ռուսական հասարակական հարցեր» ժողովածուն։

19-րդ դարի 60-ական թվականների կանանց շարժման ընթացքում հանդես է եկել որպես ձախ ուղղության առաջնորդներից մեկը։ 1868 թվականի հունվարի 2-ին Կոնրադին կանանց խմբակի անունից նամակով դիմել է Սանկտ Պետերբուրգում հավաքված ռուս բնագետների առաջին համագումարին և հրապարակավ բարձրացրել կանանց համակարգված կրթության անհրաժեշտության հարցը։

1874 թվականին դադարեցրել է համագործակցությունը «Նեդելյա» շաբաթաթերթի հետ։ Սիրելի գործից հարկադրաբար հրաժարվելը բերել է նաև նյութական դժվարությունների. հետագա կյանքի մեծ մասը Կոնրադին վատ պայմաններում է ապրել։ Ձեռք է բերել մի քանի հիվանդություն։ 1885 թվականին տեղափոխվել է Շվեյցարիա մոր մոտ` բուժվելու համար։ Այդ ժամանակից ի վեր Եվգենիա Կոնրադին այլևս չի վերադարձել Ռուսաստան։ Նա մահացել է Փարիզի հանրային հիվանդանոցում։

Նրա մահից հետո, 1899 թվականին, Կոնրադիի ստեղծագործությունները հրատարակվել են երկու հատորներում։ Առաջին հատորում նրա գլխավոր աշխատությունն է՝ «Մոր խոստովանությունը»։

## Ընտրված մատենագրություն
* Մոր խոստովանությունը (1876)։ 
* Տնային կրթության սոցիալական առաջադրանքներ։ Գիրք մայրերի համար (1883)։ 
* Սև հերոսներ։ Հանքափորների ստորգետնյա կյանքը (1884)։

## Ծանոթագրություններ

## Գրականություն
* *Гайдебуров П. А.* Из прошлого «Недели». // «Книжки Недели», 1893, I—II. 
* 

Կատեգորիա:19-րդ դարի կին գրողներ
Կատեգորիա:19-րդ դարի ռուսներ
Կատեգորիա:Ռուս թարգմանիչներ
Կատեգորիա:Ռուս լրագրողներ
Կատեգորիա:Ռուս խմբագիրներ
Կատեգորիա:Ռուս կին գրողներ
Կատեգորիա:Ռուս հրապարակախոսներ
Կատեգորիա:Ռուս մանկավարժներ
Կատեգորիա:Ռուս ֆեմինիստներ
Tiny Little Houses

**Tiny Little Houses** () լոու ֆայ և ինդի ռոք խումբ Ավստրալիայի Մելբուռն քաղաքից։

## Կարիերա
Tiny Little Houses խումբը ֆրոնտմեն Քալեբ Քարվունձիսի և կիթառահար Սին Մալինսի Soundcloud-ի համագործակցությունից դարձել է նորաստեղծ խումբ, որը համալրել են բասիստ Ալ Յամինը և թմբկահար Քլենսի Բոնդը։ Խումբը ձևավորվել է 2014 թվականին Մելբուռնում։

Tiny Little Houses-ը պայմանագիր է կնքել գործունեությունը Սիդնեյում ծավալող անկախ ձայնագրման լեյբլի՝ Ivy League Records-ի հետ։ Հետևելով երկու մինի ալբոմներին՝ «You Tore Out My Heart»-ին (2015) և «Snow Globe»-ին (2016), 2018 թվականի հունվարի 21-ին թողարկվել է խմբի դեբյուտային ստուդիական ալբոմը՝ «Idiot Proverbs»-ը։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

### Տեսահոլովակներ

## Խմբի անդամներ
* Քալեբ Քարվունձիս՝ վոկալ, կիթառ
* Սին Մալինս՝ առաջնային կիթառ, բեք վոկալ
* Ալ Յամին՝ բաս, բեք վոկալ
* Քլենսի Բոնդ՝ հարվածայիններ

## Ծանոթագրություններ

Կատեգորիա:2014 հիմնադրված երաժշտական խմբեր
Կատեգորիա:Ավստրալիական երաժշտական խմբեր
Կատեգորիա:Ինդի ռոք երաժշտական խմբեր
Լիզլ Գոլդարբայտեր

**Լիզլ Գոլդարբայտեր** (, ), ավստրիացի ֆոտոմոդել, առաջին Միսս Տիեզերքը, որը ծնվել է ԱՄՆ սահմաններից դուրս և առայժմ միակ ավստրուհի հաղթողը գեղեցկության այդ մրցույթում։

## Կենսագրություն
Ծնվել է Վիեննայում հրեա Իզո Գոլդարբայտերի (1877—1945), որը Հունգարիայի Սեգեդ քաղաքից էր գաղթել, գալանտերեայի առևտրական էր և Ալոիզիայի (ի ծնե՝ Շիմեկ, 1884—1967) ընտանիքում։

«Միսս Տիեզերք» 1929 է, դարձել է վեց հարյուր մասնակիցների հաղթողը։ Մրցույթից հետո Հոլիվուդից ստացել է առաջարկ։ Ամուսնացել է Ֆրից Շպիլմանի՝ խոշոր ձեռնարկատիրոջ հետ։ Ապրել է Վիեննայում մինչև 1937 թվականի հուլիսը, այնուհետև տեղափոխվել է Բրատիսլավա։ 1950 թվականից ապրել է Բուդապեշտում։

2006 թվականին նրա զարմիկ Մարս Տենցերի գրառումների հիման վրա ռեժիսոր Պետեր Ֆորգաչը նկարահանել է «Միսս Տիեզերք-1929-Լիզլ Գոլդարբայտեր։ Վիեննայի թագուհի» ֆիլմը, որը ցուցադրվել է հունգարական հեռուստատեսությամբ 2006 թվականին։

## Ծանոթագրություններ

## Արտաքին հղումներ
* Deutschen Nationalbibliothek
* Mischief 
* Mischief 
* Toronto Screen Shots
* UK Jewish film festival 
* The true first "Miss Universe" of the history Lisl Goldarbeiter, Miss Universe 1929 (Austria)
* elanecdotario

Կատեգորիա:Ավստրիացի մոդելներ
Կատեգորիա:Մոդելներ այբբենական կարգով
Կատեգորիա:Գեղեցկության մրցույթի հաղթողներ
Կատեգորիա:Միսս Տիեզերք մրցույթի հաղթողներ
Էմմա Ադլեր

**Էմմա Ադլեր** (, ի ծնե` **Բրաուն** (), ), ավստրիացի կին քաղաքական և հասարակական գործիչ, Ավստրիայի սոցիալ-դեմոկրատական կուսակցության ակտիվիստուհի, կանանց իրավունքների համար պայքարող, «*[[Fin de siècle]]*» պարբերականի խմբագիր, լրագրող, հրապարակախոս և թարգմանիչ։

## Կենսագրություն
մինի|ձախից|180px|Էմմա Ադլեր. «1789-1795 թվականների Ֆրանսիական հեղափոխության նշանավոր կանայք»: 1906. տիտղոսաթերթ
Էմմա Ադլերը ծնվել է երկաթուղային աշխատող և գործարար Իգնաց Բրաունի ընտանիքում։ Ընտանիքը պատկանել է լիբերալ հրեական բուրժուազիային։

Վեց տարեկանում Էմման դարձել է սեռական բռնության զոհ, կորցրել է անմեղությունը և իրավունք չի ունեցել ամուսնանալ։

16 տարեկանում իր չորս եղբայրների ազդեցության տակ, որոնք համոզված սոցիալիստներ էին և որոնցից առավել հայտնի են Հենրիխ Բրաունը (1854-1927) և Ադոլֆ Բրաունը (1862-1929), նույնպես տարվել է սոցիալիզմի գաղափարներով և դարձել Սոցիալ-դեմոկրատական շարժման ակտիվիստ։

1878 թվականին ծանոթացել է Վիկտոր Ադլերի հետ, որը Վիեննայի հոգեբուժարանում աշխատել է որպես բժիշկ։ Նույն թվականին ամուսնացել է Վիկտորի հետ, որը դարձել Է Ավստրիայի սոցիալ-դեմոկրատական կուսակցության առաջնորդներից և հիմնադիրներից մեկը։ Նրանց որդին` Ֆրիդրիխ Ադլերը, սոցիալիստական քաղաքական գործիչ էր և հեղափոխական, առավել հայտնի է որպես Ավստրիայի նախագահ-նախարար Կոմս Կարլ ֆոն Շտյուրգկին սպանող (1916)։

Եղել է Ավստրիայի սոցիալ-դեմոկրատական աշխատավորական կուսակցության գործիչ, համագործակցել է այն ժամանակվա հրեա այլ գրողների հետ, ինչպիսիք են Հեդվիգ Դոհմը, Բերտա Պապենհայմը և Հեդվիգ Լախմանը, քաղաքական գործունեությունը համատեղել է գեղարվեստական ստեղծագործության հետ։ Աշխատել է կրթության աշխատողների ասոցիացիայում։ Եղել է անգլերենի և ֆրանսերենի դասախոս։

Խմբագրել է ավստրիական «Die Frau» կանանց ամսագիրը։ Համագործակցել է ավստրիական սոցիալ-դեմոկրատիայի «Arbeiter-Zeitung» թերթի հետ, որի հիմնադիրներից մեկը Ադելհեյդ Պոպն էր։

Հայտնի է Կարլ Կաուցկու հետ նամակագրությամբ։

Կյանքի ընթացքում ունեցել հոգեկան խանգարումներ և ծանր դեպրեսիաներ է ապրել, շատ ժամանակ է անցկացրել հոգեբուժական հիվանդանոցներում և առողջարաններում։

Մահացել է Ցյուրիխում 1935 թվականին։

1887 թվականին դրամատուրգ Հերման Բարն Էմմա Ադլերին նվիրել է մեկ գործողությամբ պիես` «*La marquesa d' Amaegui. Eine Plauderei*»:

## Ստեղծագործություններ
Էմմա Ադլերը բազմաթիվ պատմական վեպերի, գեղարվեստական թարգմանությունների հեղինակ է, այդ թվում՝ Իվան Տուրգենևի «Ողորմություն» առակը թարգմանել է գերմաներեն՝ այն դարձնելով երկու գործողությամբ պիես (1897)։ Տպագրվել է Մարիոն Լորմի և Էլեն Էրդմանի կեղծանուններով։

## Ծանոթագրություններ

## Արտաքին հղումներ
* Էմմա Ադլեր
* Էմմա Ադլեր

Կատեգորիա:19-րդ դարի թարգմանիչներ
Կատեգորիա:19-րդ դարի կին գրողներ
Կատեգորիա:20-րդ դարի թարգմանիչներ
Կատեգորիա:20-րդ դարի կին գրողներ
Կատեգորիա:Ավստրիայի քաղաքական գործիչներ
Կատեգորիա:Ավստրիացի թարգմանիչներ
Կատեգորիա:Ավստրիացի լրագրողներ
Կատեգորիա:Ավստրիացի կին գրողներ
Կատեգորիա:Ավստրիացի ֆեմինիստներ
Կատեգորիա:Հրապարակախոսներ
Կատեգորիա:Մարքսիստներ
Իլիանա Պապագեորգիու

**Իլիանա Պապագեորգիու** (, ), հույն ֆոտոմոդել, «Միսս Հունաստան 2011»։

## Կենսագրություն
Իլիանա Պապագեորգիուն ծնվել է 1991 թվականին Հունաստանի Պատրաս քաղաքում։ Աշխատել է «Ace Models» (2010—2011) և «Why Not Model Agency» մոդելային գործակալություններում։ Հայտնվել է «Votre Beaute» (2010), «Close up» (2011), «Madame Figaro» (2011—2012) ամսագրերի շապիկներին։

2011 թվականին դարձել է հունական «Star Hellas» գեղեցկության մրցույթի հաղթողը և ստացել է «Միսս Հունաստան 2011» տիտղոսը։ Մասնակցել է «Միսս Տիեզերք 2011» գեղեցկության մրցույթին, որտեղ հաղթել է անգոլացի Լեյլա Լոպեսը։

Նկարահանվել է «Panos Emporio» լողազգեստների գովազդում։

2018 թվականից Իլիանա Պապագեորգիուն հանդիսանում է «Greece’s Next Top Model» մրցույթի ժյուրին։

## Ծանոթագրություններ

## Արտաքին հղումներ
* Իլիանա Պապագեորգիու

Կատեգորիա:Հույն մոդելներ
Ջորջիա Սալպա

**Ջորջիա Սալպա** (, ), հույն և իռլանդացի ֆոտոմոդել։

## Կենսագրություն
Ջորջիա Սալպան ծնվել է 1985 թվականի մայիսի 14-ին Աթենքում, Հունաստան։ Մայրը իռլանդուհի է, հայրը՝ հույն։ Չորս տարեկանում ընտանիքի հետ տեղափոխվել է Դուբլին, Իռլանդիա։ Ջորջիան ընտանիքի չորս երեխաներից ավագն է, ունի ևս երկու քույր և եղբայր։

2012 թվականին «FHM» ամսագրի վարկածով հիգերորդ տեղն է զբաղեցրել «100 ամենասեքսուալ կանայք» ցանկում, 2013 թվականին՝ 10-րդ տեղը, 2014 թվականին՝ 25-րդ տեղը։

2012 թվականին մասնակցել է «Celebrity Big Brother» հեռուստաշոուին։

2014 թվականի մարտին Ջորջիան նշանվել է գործարար Ջո Փենի հետ, 2015 թվականի մայիսին նրանք ամուսնացել են։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Իռլանդացի մոդելներ
Կատեգորիա:Հույն մոդելներ
Կակաչներ (նկար, Վինսենթ վան Գոգ)

**«Կակաչներ»**, այլ կերպ՝ «Ծաղկամանն ու ծաղիկները», Վինսենթ վան Գոգի կտավը, որի արժեքը գնահատվում էր 50-55 միլիոն դոլար։ Այն 2010 թվականի օգոստոսին գողացվել է Կահիրեյի «Մուհամեդ Մահմուդ Խալիլ» թանգարանից, և մինչ այժմ չի գտնվել։

Եգիպտացի սպաները սխալմամբ ենթադրում էին, որ նրանց հաջողվել է գտնել նկարը գողությունից մի քանի ժամ անց, երբ Իտալիայից երկու կասկածյալներ փորձեցին անցնել սահմանն ու Կահիրեի միջազգային օդանավակայանից մեկնել Իտալիա։ Նկարը մեկ անգամ արդեն գողացվել էր 1977 թվականի հունիսի 4-ին նույն թանգարանից և այն գտել էին միայն 10 տարի անց Քուվեյթում։

Նկարը փոքր էր չափսերով՝ ընդամենը 65 x 54 սմ։ Կտավում պատկերված են դեղին ու կարմիր կակաչներ։ Ենթադրվում է, որ Վան Գոգն այս կտավըստեղծել է 1887 թվականին՝ ինքնասպանություն գործելուց 3 տարի առաջ։ Կտավում արտացոլում է Վան Գոգի հիացմունքը դեպի Ադոլֆ Մոնտիչելլին՝ իրենից տարիքով ավելի մեծ մի նկարիչ, ում աշխատանքով 1886 թվականին Վինսենթը խորապես ոգեշնչվել է Փարիզում։

## Գողության նկատմամբ արձագանքը
2010 թվականի հոկտեմբերին Եգիպտոսի դատարանը պաշտոնական անփութության մեղադրանքով դատապարտեց Մշակույթի նախարարության 11 աշխատակիցների, այդ թվում և Մշակույթի նախարարի տեղակալ Մոհսեն Շալանին։ Բոլորը դատապարտվեցին երեք տարվա ազատազրկման, բայց սահմանվեց $1,750 դոլար գրավ մեղադրանքը մեղմացնելու պայմանով։ Շալանը գրավի դիմաց ենթարկվեց պայմանական դատապարտության և 1 տարի բանտ նստելուց հետո 2013 թվականին ազատ արձակվեց։

Եգիպտացի միլիարդատեր Նագիբ Սավիրիսը երաշխավորել է $175,000 դոլարի կամ 1,000,000 ֆունտի չափով պարգևավճար այն մարդուն, ով տեղեկություն կհաղորդի նկարի գտնվելու վայրի մասին։

## Ծանոթագրություններ

Կատեգորիա:1887 նկարներ
Կատեգորիա:Արվեստի գողացված գործեր
Կատեգորիա:Վինսենթ վան Գոգի նկարներ
Ռովուն

**Կիմ Սոկ Վու** (), ավելի հայտնի որպես իր բեմական անուն՝ **Ռովուն**, հարավկորեացի երգիչ և դերասան է։ Նա Քեյ-փոփ բոյ բենդ SF9-ի անդամ է։ Նա իր առաջին գլխավոր դերը խաղացել է 2019 թվականի MBC հեռուստասերիալում՝ Արտակարգ դու-ում։

## Կարիերա
### 2013–2014: Դեբյուտից առաջ
Նրան ներկայացվել են որպես թրեյնի FNC Entertainment-ի Cheongdam-dong 111 շոուի մեջ։

### 2015–2016: SF9-ի հետ դեբյուտ
2015-ին նա եղել է նախնական դեբյուտային՝ «Neoz School»-ի մեջ, FNC Entertainment-ի ներքո՝ որպես *NEOZ* կոչվող խմբի անդամ։ 2016 թվականի մայիսին նա մասնակցեց որպես *NEOZ Dance-ի* անդամ FNC Entertainment-ի *d.o.b (Dance or Band)*-ի շոում՝ մրցելով *NEOZ Band-ի* (հետագայում հայտնի որպես *Honeyst*)-ի դեմ։ *NEOZ Dance-ը* հաղթեց մրցույթը և դեբյուտի հնարավորությունը։ Նա առաջին անգամ հանդես եկավ 2016 թվականի հոկտեմբերին՝ SF9 խմբի հետ՝ *Fanfare* սինգլով։

### 2017–ներկա։ Մենակատար գործեր, աճող հայտնիություն
Հեռուստատեսային շարքերում նրա դերասանական կարիերան սկսվեց KBS2-ի Դպրոց 2017-ում՝ փոքրիկ կողմնակի դերակատարմամբ։ Այդ դերից հետո նա սկսեց ավելի մեծ դերեր ստանալ հաջորդ աշխատանքների համար։ 2018-ին նա tvN-ի Ժամանակի մասին-ում էր խաղում՝ որպես կին առաջատար դերի եղբայրը։ Նույն թվականին նա հանդես եկավ SBS-ի Որտեղ աստղերը ընկնում են-ում, որից հետո նա առաջադրվեց նոր դերասանական մրցանակի։

2019-ի մայիսի 10-ին Ռովունը երևաց NC.A-ի երաժշտական տեսահոլովակում՝ «*밤바람» (Awesome Breeze)*-ում։ Նա առաջին անգամ երևաց գլխավոր դերերում՝ MBC-ի ֆանտաստիկ դրամայում՝ «Արտակարգ դու»-ում։

## Ֆիլմագրություն
### Ֆիլմեր

### Հեռուստասերիալներ

### Ռեալիթի շոուներ

### Վարիետե շոուներ

## Մրցանակներ և անվանակարգեր

## Ծանոթագրություններ

## Արտաքին հղումներ
* Kim Ro-woon FNC Entertainment-ում
* 
* 

Կատեգորիա:Հարավկորեացի արտիստներ
Կատեգորիա:Հարավկորեացի երաժիշտներ
Կատեգորիա:Հարավկորեացի դերասաններ
Կատեգորիա:Քեյ փոփ
Թիյա Սիրկար

**Թիյա Սրքար** (։ ), ամերիկացի դերասանուհի և պարուհի։

## Կենսագրություն և կարիերայի սկիզբ
Թիա Սիրկարը ծնվել է 1982 թվականի մայիսի 16-ին Տեխաս նահանգի Արլինգտոն քաղաքում, քոլեջի բենգալցի պրոֆեսորների ընտանիքում։ Թիան խոսում է անգլերեն, իսպաներեն, ֆրանսերեն, իտալերեն և բենգալերեն։ 1985 թվականին 3 տարեկան հասակում Սիրկարը սկսել է զբաղվել պարով (բալետ, ջազ, ժամանակակից, հարավասիական ազգագրական պար և դասական պար)։ Ապա հավասարապես սկսել է հետաքրքրվել դերասանությամբ և երաժշտական թատրոնով։ Նա մինչև համալսարանական դերասանական կարիերան Հոլիվուդում շարունակելու համար Լոս Անջելես (Կալիֆոռնիա նահանգ) տեղափոխվելը շարունակել է սովորել և ելույթ ունենալ դպրոցում և հանրային արտադրությունում։

## Կարիերա
Թիան կինոյում առաջնաելույթ է ունեցել 2005 թվականին՝ «Երկնային գեղեցկուհիներ» ֆիլմում խաղալով հնդիկ պարուհու դեր։ Ընդհանուր առմամբ Սիրկարը խաղացել է ավելի քան 30 ֆիլմերում և հեռուստասերիալներում։ Նա նաև հայտնի է «Հյուրանոց շների համար» (Մերիանի դերը, 2009), «Հայրիկը կրկին 17 տարեկան է» (Սամանտայի դերը, 2009), «Վամպիրի օրագրերը» (Էյմի Բրեդլիի դերը, 2010), «Շահույթով ընկերներ» (մատուցողուհու դերը, 2011) և «Կադրեր (ֆիլմ)» (Նեի Պատելի դերը, 2013) ֆիլմերերում կամ հեռուստասերիալներում խաղացած դերերով։

## Ֆիլմագրություն

## Ծանոթագրություններ

Կատեգորիա:1982 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Մայիսի 16 ծնունդներ
Ֆրեդրիկ Սալմսոն

**Ֆրեդրիկ Սալմսոն** (, ), շվեդ նկարիչ։ Եղել է Շվեդիայի գեղարվեստի թագավորական ակադեմիայի անդամ (1880 թվականից)։

## Կենսագրություն

Ծնվել է մեծածախ առևտրականի ընտանիքում։ Հոր պնդմամբ նա սկսել է ուսումնասիրել տնտեսագիտություն և առևտրային գործ, բայց շուտով սկսել է զբաղվել գեղարվեստական կարիերայով։ 1861-1867 թվականներին Յոհան Քրիստոֆեր Բոկլունդի ղեկավարությամբ սովորել է Շվեդիայի գեղարվեստի թագավորական ակադեմիայում։ 1867 թվականին նկարիչը հաղթել է արքայական մեդալը և արդյունքում ստացել է եռամյա կրթաթոշակ` Փարիզ ուղևորվելու համար։ 1868 թվականին նա Կոպենհագենով և Դյուսելդորֆով ճամփորդել է Ֆրանսիա, որտեղ դարձել է պատմական ժանրի նկարիչ Պիեռ-Շառլ Կոնտի ուսանողը։

Հուգո Սալմսոնը առաջին շվեդ նկարիչներից մեկն էր, որ սովորել է Փարիզում և մնացել է այնտեղ աշխատելու։ 1868 թվականին Սալմսոնը բացել է իր սեփական արվեստանոցը։ Ֆրանս-պրուսական պատերազմի բռնկման պատճառով նա մի քանի ամիս անցկացրել է Բրյուսելում։

Սկսել է ստեղծագործել սալոնային ոճով («Տարտյուֆ» նկար), փարիզյան սալոնում իր դեբյուտն է նշել է 1870 թվականին։ Ավելի ուշ, Ժան Ֆրանսուա Միլլեի, Ժյուլ Բրետոնիը և ավելի մեծ չափով` Ժյուլ Բաստիեն Լըպաժի ազդեցության տակ սկսել է նկարել նատուրալիստական ոճով։

Ժանրային նկարների, պատմական ժանրի կտավների (հատկապես` 16-րդ և 17-րդ դարերի), դիմանկարների հեղինակ է։

Գեղանկարչության դասեր է տվել Եվգենի Շվեդացուն։ Ընտրվել է Շվեդիայի գեղարվեստի թագավորական ակադեմիայի անդամ (1880 թվական)։

Գյուղացիների կյանքը արտացոլող «Բազուկի քաղհան Պիկարդիայում» կտավը 1878 թվականին Սալոնում իրարանցում է առաջացրել և նկարչին հանրաճանաչ դարձրել։ Այն գնահատվել է որպես շվեդական պլեներային ոճով արված կարևոր աշխատանք, չնայած այն բանին, որ դրա մեծ մասը նկարվել է ստուդիայում, և որ ամպամած մոխրագույն երկնքի ֆոնին կտրուկ աչքի զարնող կերպարներին ինչ-որ չափով թատերական դիրքերում էին։

Որոշ ժամանակ Սալմսոնի ծանոթները կասկածում էին, որ նա հոգեկան խնդիրներ ունի։ Հավանաբար այս պատճառով Լունդ քաղաքի հյուրանոցում ինքնասպան է եղել։

## Պատկերասրահ

Hugo Salmson-Den lilla axplockerskan.jpg|*Փոքրիկ հասկեր հավաքողը*
Hugo Salmson - Interior with children playing cards - Private collection.jpg|*Թղթախաղ խաղացող երեխաները*
Hugo_Salmson_turban.jpg|*Չալմայով տղամարդը*
Hugo Salmson - Lekande pojkar i vattenbrynet.jpg|*Ծանծաղուտում խաղացող տղաները*
Hugo Salmson - Ung fransk flicka sittande i Louis XVI-fåtölj.jpg|*Երիտասարդ կնոջ դիմանկարը*
Picking Flowers (Hugo Salmson) - Nationalmuseum - 19294.tif|*Ծաղիկներ հավաքողը*
Hugo Salmson - Katarina Jagellonica.jpg|*Կատերինա Յագելլոնկա*
File:A Séance (Hugo Salmson) - Nationalmuseum - 19293.tif|Սեանս


## Ծանոթագրություններ

## Արտաքին հղումներ
* Hugo F Salmson

Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Շվեդ նկարիչներ
Կատեգորիա:Պատմանկարիչներ
Միրմուխսին

**Միրմուխսին** (իսկական անունը**`Միրսաիդով Միրմուխսին,** , ), ուզբեկ բանաստեղծ և արձակագիր։

## Կենսագրություն
Ծնվել է աղքատ բրուտագործի ընտանիքում։ Գրել սկսել է 1936 թվականից։ 1941 թվականին ավարտել է Տաշքենդի բանասիրության ֆակուլտետը, 1946-ին մտել Խորհրդային Միության կոմունիստական կուսակցություն: 1950-1960 թթ. եղել է «Արևի աստղ» ամսագրի գլխավոր խմբագիրը։ Իր գործունեությունն է ծավալել նաև  «Մուշթում» և «Գյուլիստան» ամսագրերում։

## Ստեղծագործություններ
Հիմնական աշխատանքներից են` «Ջամիլյա», «Սպիտակ մարմար» (1957), «Ստրկուհին», «Ալեքսանդրյան նեղուց», «Գիշերային շանթեր» (1964) վիպակները, «Ումիդ» (1969), «Կոփում», «Ճարտարապետը», «Ձուլողի որդին» վեպերը, որոնք բոլորը թարգմանվելեն նաև ռուսերեն։ Գրել է նաև երեխաների համար։ Մանկական ստեղծագործություններից են` «Լոլա» (1952), «Աստղեր», «Սալար և ուրյուկ» (1952), «Շողացեք, աստղիկներ» չափածո և արձակ ժողովածուները։

## Մրցանակներ և պատվավոր կոչումներ
* Ուզբեկական ՍՍՀ Խամզիի անվան պետական մրցանակ` «Ումիդ» վեպի համար (1974թ.)
* Ուզբեկստանի ժողովրդական գրող (1981թ.)
* Ուզբեկական ՍՍՀ պետական մրցանակի դափնեկիր (1974թ.)

## Ծանոթագրություններ

Կատեգորիա:Խորհրդային բանաստեղծներ
Կատեգորիա:Խորհրդային մանկագիրներ
Կատեգորիա:Ուզբեկ բանաստեղծներ
Կատեգորիա:Ուզբեկ գրողներ